CELEX: 62017TN0706
Language: et
Date: 2017-10-11 00:00:00
Title: Kohtuasi T-706/17: 11. oktoobril 2017 esitatud hagi – UP versus komisjon

8.1.2018   
            
            
               ET
            
            
               Euroopa Liidu Teataja
            
            
               C 5/49
            
         11. oktoobril 2017 esitatud hagi – UP versus komisjon
   (Kohtuasi T-706/17)
   (2018/C 005/67)
   Kohtumenetluse keel: prantsuse
   
      Pooled
   
   
      Hageja: UP (esindaja: advokaat M. Casado García-Hirschfeld)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         selle tulemusel:
   
               —
            
            
               tühistada 26. aprilli otsus, milles personalihalduse peadirektoraat oli vastu hageja taotlusele töötada meditsiinilistel näidustustel osalise tööajaga;
            
         
               —
            
            
               vajadusel tühistada 12. juuli 2017. aasta vaideotsus, millega jäeti vaie rahuldamata;
            
         
               —
            
            
               mõista hageja kasuks välja hüvitis nende otsuste tõttu tekkinud varalise ja mittevaralise kahju eest, mis on hinnanguliselt (mis võidakse ümber hinnata) 8 800 eurot;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja ühe väite, mis on jagatud kahte ossa:
   Esimene väide, et rikutud on võrdse kohtlemise ja diskrimineerimiskeelu põhimõtet ning õigust olla ära kuulatud, sest ametisse nimetav asutus (edaspidi „AIPN“) tugines õigusnormidele, mis reguleerivad hageja olukorrast erinevat olukorda, ilma et ta oleks hageja ära kuulanud või võimaldanud hagejal esitada oma seisukohad, mis võiksid kavandatava otsuse sisu mõjutada, rikkudes nii hageja kaitseõigusi.
   Teine väide, et rikutud on hea halduse ja hoolitsemiskohustuse põhimõtteid ning et AIPN on teinud ilmselge hindamisvea, kuna ta oleks võinud töövõimetushüvitisi hinnata lähtuvalt ravikindlustuse ühise eeskirja üldistest hüvitamiseeskirjadest. Hageja leiab, et ükski personalieeskirjade säte ei keela nende hüvitiste maksmist koos tema töötasuga, põhjendusel, et tema tervislik olukord ja töövõimetuse määr ei vasta personalieeskirjadega ette nähtud töövõimetuse meditsiinilistele kriteeriumidele.